**PROGRAMFELHÍVÁS!**

Karcag város alpolgármestere **„A legszebb konyhakertek”** – **Magyarország legszebb konyhakertje** programban való részvételre, a karcagi mintaprogramhoz való csatlakozásra hívja fel Magyarország minden településének Önkormányzatait/Szervezeteit/Egyesületeit!

**A program indokoltsága**

Hazánkban még sokan emlékeznek nagyszüleink konyhakertjére, amikor még szinte bármilyen zöldség megtermett a ház körül. A kertes házakban elöl virágoskert, hátul pedig un. konyhakert kapott helyett.

A vidék ezen arculata azonban az évek során megváltozott. Az elmúlt évtizedekben azt sugallta a média, hogy nem éri meg a konyhakerttel foglalkozni, mert drága a vetőmag, a vegyszer, a műtrágya, sokkal olcsóbban meg lehet kapni a terményt a nagy üzletekben, bajlódni sem kell vele, és sokkal szebb. Igen, lehet, hogy szebb, de az eredete sokszor bizonytalan, és a minősége sem olyan, mint amit otthon magunknak megtermelünk.

Sajnos gyakori, hogy még a legkisebb, pár utcából álló falvakban is a kerteket füvesítik és a lakók csak virágokat gondoznak, füvet vágnak.

Ezen a tendencián változtat a program, hiszen bárki képes lehet az önellátásra, egy kis munkával, odafigyeléssel egészséges zöldségeket tud letenni a családi asztalra.

**„A legszebb konyhakertek” – Magyarország legszebb konyhakertje** elnevezésű országos program az otthoni kertgazdálkodást hivatott népszerűsíteni a lakosság körében, szakmai előadásokkal, fórumokkal segítve az újonnan csatlakozókat és a ma is aktív résztvevőket, valamint díjazva a legszebb kertek művelőit.

**Program célja**

* Megváltoztatni a lakosság elmúlt évtizedekben kialakult szokását, miszerint lakóházuk udvarán, kertjeikben kizárólag füvet nyírnak, virágos díszkertet gondoznak, 🡪 **szemléletváltás**
* Visszaadni a vidék régi arculatát
* Ösztönözni a lakosokat, hogy udvarukon, kertjükben termeljék meg a maguk és családjaik számára a konyhakerti zöldségeket 🡪**szemlélet átadás**
* Fejleszteni ezzel az öngondoskodást, önellátást,
* Feléleszteni a szinte feledésbe merült hagyományos népi kertkultúrát 🡪 **értékátadás**
* Generációk közötti hidakat építeni
* Erősíteni az összefogást, egymás megsegítését,🡪 **közösségfejlesztés**
* Hasznos szabadidő eltöltés megtanítása- aktív nyugdíjas, időskor biztosítása

**„A legszebb konyhakertek” helyi, település szintű programban való részvétel feltételei**

* az illető a programhoz önként kíván csatlakozni,
* rendelkezik saját tulajdonú vagy számára megművelésre átengedett balkonnal, kerttel, udvarral, telekkel, földterülettel, ahol
* konyhakerti zöldségeket/gyümölcsöket termeszt.

**Kategóriák**

* Balkon - erkélyen kialakított
* Mini - 50 m2-ig
* Normál - 50 m2 felett
* Zártkert 1. - Zöldséges
* Zártkert 2. - Gyümölcsös
* Zártkert 3. - Vegyes
* Közösségi - csoportok, szervezetek

**Elvárások – bírálati szempontok**

* Minimum 5 féle növény/gyümölcs
* Balkonon 5 edény - 3 féle növény
* Gondozott kert, rendezett környezet
* **Öko/bio-módszerek** alkalmazása
* Permetezésnél– **Permetezési napló**
* Öntözés esetén – **csapadékgyűjtés**
* **Gyógy és fűszernövények**
* Technológiák
* **Komposztálás**
* **Madárbarát kert**
* Másod / harmadvetés
* Minőségi növények

**Csatlakozási lehetőség az országos programhoz**

* + ***Szándéknyilatkozat*** letöltése a [www.karcag.hu](http://www.karcag.hu/) vagy a [www.legszebbkonyhakertek.hu](http://www.legszebbkonyhakertek.hu) oldalakról,
  + Megküldése ***Kovács Szilvia nevére a Karcagi Polgármesteri Hivatalba 5300 Karcag, Kossuth tér 1.*** címre

Ezt követően ***Együttműködési Megállapodást*** kötünk az érintett Önkormányzattal/ Szervezettel/Egyesülettel, ami alapján szabadon használhatják a teljes **Programcsomagot**, amit az ötletgazda által biztosít és küld meg számukra. Így tudjuk a programot koordinálni, az érintett települést a program országos vérkeringésébe bevonni.

„A legszebb konyhakertek” helyi versenyt minden település maga folytatja le. A helyi eredmények alapján a települések zsűrije jelölhet kertművelőket az országos megmérettetésre, a ***Magyarország legszebb konyhakertje*** díjra.

Az országos zsűri döntése alapján a díjak átadására minden évben egy jeles rendezvényen kerül sor.

Az országos díj: gránit alapon elhelyezett, bronzból készült kisplasztika - Györfi Sándor karcagi Munkácsy-díjas szobrász, érdemes művész alkotása.

**Kovács Szilvia** – Karcag város alpolgármestere

ötletgazda, országos programkoordinátor

Telefon: +36-30/9854-106

E-mail: [legszebbkonyhakertek@gmail.com](mailto:legszebbkonyhakertek@gmail.com)

**Várjuk csatlakozási szándékuk mihamarabbi jelzését!**

**Határidő: 2015. március 20.**

**A verseny helybeli lefolytatását segítik a Kertészek és Kertbarátok Országos Szövetsége Kertbarát Körei és a Kerti Kalendárium lap.**

**LEGYEN ZÖLDSÉGES KERT MAGYARORSZÁG MINDEN BALKONJÁN, UDVARÁN ÉS KERTJÉBEN!**